Document ID: 32009R1282

REGULAMENTUL (UE) NR. 1282/2009 AL COMISIEI
din 22 decembrie 2009
de modificare a Regulamentului (CE) nr. 409/2009 de stabilire a coeficienților de conversie și a codurilor de prezentare la nivel comunitar utilizate la conversia greutății peștelui procesat în greutate în viu
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (1), în special articolul 5,
întrucât:
(1)
Regulamentul (CE) nr. 409/2009 al Comisiei (2) stabilește coeficienți de conversie și coduri de prezentare la nivel comunitar pentru stările de procesare „proaspăt” și „proaspăt sărat”.
(2)
Speciile pentru care s-au stabilit cote de pescuit sunt debarcate în principal în stările de procesare „proaspăt”, „proaspăt sărat” și „congelat”. În consecință, este necesară completarea Regulamentului (CE) nr. 409/2009 cu factori de conversie comunitari pentru peștele congelat, astfel încât să existe factori de conversie comunitari pentru toate stările de procesare principale.
(3)
Regulamentul (CE) nr. 1077/2008 al Comisiei (3) stabilește normele de aplicare pentru înregistrarea și comunicarea electronică a jurnalului de bord, a declarației de captură și a datelor referitoare la transbordări.
(4)
Prin urmare, Regulamentul (CE) nr. 409/2009 trebuie modificat în consecință.
(5)
Măsurile prevăzute de prezentul regulament sunt conforme cu avizul Comitetului pentru pescuit și acvacultură,
ADOPTĂ PREZENTUL REGULAMENT:
Articolul 1
Regulamentul (CE) nr. 409/2009 se modifică după cum urmează:
1.
La articolul 3, litera (g) se înlocuiește cu următorul text:
„(g)
«stare de procesare» înseamnă modul de păstrare a peștelui (proaspăt, proaspăt sărat și congelat).”
2.
La articolul 4, alineatul (1) se înlocuiește cu următorul text:
„(1) În scopul convertirii greutății peștelui procesat în greutate în viu, se aplică coeficienții de conversie comunitari prevăzuți în anexele II, III și IV.”
3.
La articolul 6, alineatul (1) se înlocuiește cu următorul text:
„(1) Comandanții navelor de pescuit comunitare utilizează coeficienții de conversie menționați la articolul 4 în jurnalul de bord prevăzut la articolul 6 din Regulamentul (CEE) nr. 2847/93 și la articolul 4 din Regulamentul (CE) nr. 1077/2008 al Comisiei (4) în următoarele scopuri:
(a)
pentru a estima greutatea în viu a cantităților aflate la bordul navei; și
(b)
pentru a calcula greutatea în viu a cantităților debarcate.
4.
Anexa I se înlocuiește cu textul anexei I la prezentul regulament.
5.
Textul anexei II la prezentul regulament se adaugă ca anexa IV.
Articolul 2
Intrare în vigoare și aplicare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Se aplică de la 1 ianuarie 2010.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 22 decembrie 2009.

Labels: 0
3
17
6